"Barselona” jamoasining braziliyalik himoyachisi Dani Alves kataloniyaliklarning shartnomani uzaytirish borasidagi yakuniy taklifini rad etdi, - deya xabar beradi Barcastuff portali tvitterida. 32 yoshli braziliyalik o‘yinchi yozda klubini o‘zgartirishga qaror qilgan. Kataloniyalik tajribali futbolchiga so‘nggi taklif bilan murojaat qilingan, biroq Alves uni rad etib, muzokaralarni yakunlagan. Sport.es nashri ma’lumotiga ko‘ra, Alves 26 may kuni matbuot-anjumani o‘tkazadi. Aytish joizki. Alvesga “PSJ” hamda “Manchester Siti” klublari jiddiy tarzda qiziqish bildirishmoqda.